User:Wahid jalal

একবার ভালবেসে দেখো ______ওয়াহিদ জালাল

একবার ভালবেসে দেখো, এখানেও রাত নামে রাতের মতো । একবার ভালবেসে দেখো, আজ জীবনে ফসল জন্মে ভালবাসার নামে। একবার ভালবেসে দেখো, প্রাণের আহারে স্পর্শ কেমন মাংসে গেঁথে থাকে আর দুরত্বের কাঁটা কেমন খোঁচা মারে বুকের গভিরে !

একবার ভালবেসে দেখো, মনে পড়বেই বাসি নিঃশ্বাসের গন্ধ আর বুকের উপর শুয়ে থাকা সেই অন্ধকারের কথা আজকের প্রহরে । একবার ভালবেসে দেখো, আগুনে পুড়লেও শেষে সেই আগুন জন্মিয়ে যায় আগুনের ভিতর ।

একবার ভালবেসে দেখো, কারো ভালবাসার স্মৃতিতে পুড়তে কতো আনন্দ জাগে মনে ; মনের টানে মন নামে আগুনে আর চিতার আগুনকে আপন কতো লাগে ।

একবার ভালবেসে দেখো, কতো কাঁদলেও শেষে আরো কাঁদতে ইচ্ছে করে খুব একাকিত্বে । একবার ভালবেসে দেখো কতো ব্যথায় তার বিলাসী করে নিজের মনকে !

০৪/১০/০১২ মাঞ্চেস্টার, ইংল্যান্ড ______০_______